**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

 *A határozati javaslatokat törvényességi*

 *szempontból megvizsgáltam:*

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2015. december 10-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat alapító okiratának módosítására továbbá egyes településekkel kötendő**

**feladat-ellátási megállapodások jóváhagyására**

 A szociális igazgatásról és szociális ellátásokról szóló 1993. évi III. törvény (a továbbiakban: Szociális törvény), valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 2016. január 1-től bekövetkező változásai nagymértékben érintik a Pálos Károly Szociális Szolgáltató Központ és Gyermekjóléti Szolgálat (a továbbiakban: Intézmény) feladatellátását.

 A Szombathelyi Kistérség Többcélú Társulásából a Közgyűlés 176/2015. (IV.16.) Kgy. sz. határozata értelmében Szombathely Megyei Jogú Város Önkormányzata 2015. december 31. napjával kilép. A Társulási megállapodás értelmében Szombathely Megyei Jogú Város Önkormányzata által fenntartott Intézmény által a társulást alkotó települési önkormányzatok részére biztosított szociális és gyermekjóléti alapszolgáltatások 2015. december 31. napjával megszűnnek. Szombathely Megyei Jogú Város Önkormányzata azonban 2015. június 18-i Közgyűlésen kinyilvánította, hogy 2015. december 31. után is biztosítja Intézménye által a szociális és gyermekjóléti alapszolgáltatásokat, amennyiben a települési önkormányzatok Szombathely Megyei Jogú Város Önkormányzatával erről szóló külön megállapodást kötnek.

2016. január 1-től a jogszabályváltozások következtében a gyermekjóléti szolgáltatás megerősítése érdekében a családsegítés csak gyermekjóléti szolgáltatással integráltan - egy szervezeti és szakmai egységben – működhet: települési szinten a család- és gyermekjóléti szolgálat, járási szinten a család és gyermekjóléti központ keretében.

 Továbbra is lehetséges a szociális és gyermekjóléti alapszolgáltatások ellátása más települési önkormányzattal kötött ellátási szerződés útján mind a szolgálat, mind a központ feladatai vonatkozásában.

Az alábbiakban felsorolt települési önkormányzatok levélben megkeresték Szombathely Megyei Jogú Város Önkormányzatát a szociális és gyermekjóléti alapszolgáltatások megállapodás útján az Intézmény által történő ellátása érdekében.

Családsegítés, illetve gyermekjóléti szolgáltatási feladatok vonatkozásában az alábbi települések kérik az Intézmény által történő feladatellátást:

* + - * **Söpte Község Önkormányzata**, mint Közös Önkormányzati Hivatal Salköveskút, Vasasszonyfa, Vassurány, Vasszilvágy települések vonatkozásában.
* **Pornóapáti Község Önkormányzata**, mint Közös Önkormányzati Hivatal Horvátlövő, Vaskeresztes, Szentpéterfa települések vonatkozásában.
* **Torony Község Önkormányzata**, mint Közös Önkormányzati Hivatal Dozmat, Felsőcsatár települések vonatkozásában.
* **Sé Község Önkormányzata**, mint Közös Önkormányzati Hivatal Perenye, Bucsu, Narda települések vonatkozásában.
* **Vasszécseny Község Önkormányzata**, mint Közös Önkormányzati Hivatal Rum, Rábatöttös, Zsennye, Tanakajd, Csempeszkopács települések vonatkozásában.
* **Gencsapáti Község Önkormányzata**.

Házi segítségnyújtás vonatkozásában az alábbi települések kérik az Intézmény által történő feladatellátást:

* **Vasszécseny Község Önkormányzata**.
* **Rum Község Önkormányzata**.
* **Rábatöttös Község Önkormányzata**.
* **Csempeszkopács Község Önkormányzata**.
* **Zsennye Község Önkormányzata**.
* **Tanakajd Község Önkormányzata**.

Jelzőrendszeres házi segítségnyújtás vonatkozásában az alábbi települések kérik az Intézmény által történő feladatellátást:

* **Vát Község Önkormányzata**.
* **Meszlen Község Önkormányzata**.
* **Acsád Község Önkormányzata**.

Házi segítségnyújtás és Jelzőrendszeres házi segítségnyújtás vonatkozásában az alábbi települések kérik az Intézmény által történő feladatellátást:

* **Söpte Község Önkormányzata.**
* **Salköveskút Község Önkormányzata**
* **Vasasszonyfa Község Önkormányzata**
* **Vassurány Község Önkormányzata**
* **Pornóapáti Község Önkormányzata**
* **Horvátlövő Község Önkormányzata**
* **Vaskeresztes Község Önkormányzata**
* **Szentpéterfa Község Önkormányzata**
* **Nemesbőd Község Önkormányzata**.
* **Torony Község Önkormányzata**
* **Dozmat Község Önkormányzata**
* **Felsőcsatár Község Önkormányzata**
* **Sé Község Önkormányzata**
* **Perenye Község Önkormányzata**
* **Bucsu Község Önkormányzata**
* **Narda Község Önkormányzata**

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak mértéke minden évben meghatározásra kerül.

2016. március 31. napjáig a szolgáltatásokért fizetendő díjakat a Közgyűlés 162/2015.(IV. 16.) Kgy. számú határozatával hagyta jóvá, amely a községi önkormányzatok képviselő testületei által is elfogadásra került. A szolgáltatásokért fizetendő díjak az alábbiak:

* családsegítés: 908 Ft/lakos/év
* gyermekjóléti szolgáltatás: 4.876 Ft/18 év alatti lakos/év
* házi segítségnyújtás: 1.235 Ft/gondozási óra
* jelzőrendszeres házi segítségnyújtás: 446 Ft/gondozási nap.

Tájékoztatom továbbá a Tisztelt Közgyűlést, hogy Acsád, Meszlen, Nemesbőd, Vát Község polgármesterei levélben jelezték Szombathely Megyei Jogú Város Önkormányzatának, hogy 2016. január 1. napjától a családsegítési, valamint a gyermekjóléti feladatok ellátását nem az Intézménnyel kívánják megoldani. Emiatt indokolttá vált a 2014. május 1. napján kötött szociális és gyermekjóléti alapszolgáltatások elvégzésére vonatkozó határozatlan idejű feladat-ellátási szerződés módosítása is.

A községi önkormányzatokkal és az Intézménnyel előzetesen egyeztetett feladat-ellátási szerződés módosítások tervezeteit, valamint a módosítással egységes szerkezetbe foglalt feladat-ellátási szerződéseket az előterjesztés 1 - 35. számú mellékletei képezik.

Az előzőekben leírtak alapján indokolt az Intézmény Alapító Okiratának módosítása, mivel a költségvetési szerv illetékessége, működési területe 2016. január 1. napjától megváltozik.

Az Intézmény Módosító Okirata az előterjesztés 36. számú, a módosításokkal egybeszerkesztett Alapító Okirata az előterjesztés 37. számú mellékletét képezi.

Tájékoztatom a Tisztelt Közgyűlést, hogy [az államháztartásról szóló 2011. évi CXCV. törvény (továbbiakban: Áht.) 8/A. § (2) bekezdés és 11. § (7) bekezdés, valamint a 111. § (26) bekezdés értelmében 2015. január 1. napjától az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni.](http://www.allamkincstar.gov.hu/kincstar/torzskonyv_nyomtatvanyok/2) A csatolt okiratok az előírt formátumban készültek.

Az előterjesztés 1-37. sz. mellékletei terjedelmükre tekintettel csak elektronikus formában kerülnek kiküldésre, melyek elérhetősége: [www.szombathely.hu/Közgyűlés/E-Közgyűlés/](http://www.szombathely.hu/K%C3%B6zgy%C5%B1l%C3%A9s/E-K%C3%B6zgy%C5%B1l%C3%A9s/) 2015.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2015. december „…….”.**

**(:Dr. Puskás Tivadar:)**

I.

HATÁROZATI JAVASLAT

**…/2015. (XII. 10.) Kgy. számú határozat**

1. Szombathely Megyei Jogú Város Közgyűlése a „Javaslat a Pálos Károly Szociális Szolgáltató Központ és Gyermekjóléti Szolgálattal kapcsolatos döntések meghozatalára” című előterjesztést megtárgyalta és Szombathely Megyei Jogú Város Önkormányzata, valamint Söpte, Vasszécseny, Pornóapáti, Gencsapáti, Torony, Sé, Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Tanakajd, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Acsád, Meszlen, Torony, Dozmat, Felsőcsatár, Sé, Perenye, Bucsu és Narda települések önkormányzatai között megkötött feladat-ellátási megállapodások módosítását, illetve megállapodásokat az előterjesztés 1-35. mellékletei szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt szerződések aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője/

**Határidő:** 2015. december 10. /az 1. pont vonatkozásában/

 2015. december 31. /a 2. pont vonatkozásában/

**II.**

**HATÁROZATI JAVASLAT**

**…/2015. (XII. 10.) Kgy. számú határozat**

1. Szombathely Megyei Jogú Város Közgyűlése a „Javaslat a Pálos Károly Szociális Szolgáltató Központ és Gyermekjóléti Szolgálattal kapcsolatos döntések meghozatalára” című előterjesztést megtárgyalta és a Pálos Károly Szociális Szolgáltató Központ és Gyermekjóléti Szolgálat Módosító Okiratát az előterjesztés 36. számú melléklete, a módosításokkal egybeszerkesztett Alapító Okiratát az előterjesztés 37. számú melléklete szerinti tartalommal jóváhagyja.
2. A Közgyűlés felhatalmazza a polgármestert és a jegyzőt a Módosító Okirat, valamint az Alapító Okirat aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője/

**Határidő:** 2015. december 10. /az 1. pont vonatkozásában/

 2015. december 18. /a 2. pont vonatkozásában/